**Ministru kabineta noteikumu projekta „Grozījumi Ministru kabineta 2008. gada 30. jūnija noteikumos Nr. 485 „Zvērinātu notāru eksāmena un kvalifikācijas pārbaudes kārtība”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Nav attiecināms. |
| 2. | Pašreizējā situācija un problēmas | [1] Saskaņā ar Ministru kabineta 2008. gada 30. jūnija noteikumu Nr. 485 „Zvērinātu notāru eksāmena un kvalifikācijas pārbaudes kārtība” (turpmāk – Noteikumi Nr. 485) 22. punktu eksāmenam un ārkārtas kvalifikācijas pārbaudei ir trīs daļas: pirmajā daļā pārbauda pretendenta vai zvērināta notāra praktiskās zināšanas un prasmes, uzdodot sagatavot zvērināta notāra darbībā nepieciešamo dokumentu projektus; otrajā daļā pārbauda pretendenta vai zvērināta notāra teorētiskās zināšanas un prasmes, uzdodot sagatavot atbildes uz diviem teorijas jautājumiem un vienu prakses jautājumu (kāzusu); trešajā daļā pārbauda pretendenta vai zvērināta notāra sociālo kompetenci un sociālo intelektu, intervijas veidā novērtējot pretendenta vai zvērināta notāra komunikācijas un organizatoriskās prasmes, personālvadības prasmes, konfliktu identificēšanas un risināšanas prasmes, sistēmiskas domāšanas prasmes, kā arī uzdodot citus ar sociālo intelektu un sociālo kompetenci saistītus jautājumus.Noteikumu Nr. 485 24. punkts noteic, ka pretendents vai zvērināts notārs nav izturējis eksāmenu vai kvalifikācijas pārbaudi, ja viņš kādā no eksāmena vai kvalifikācijas pārbaudesdaļām ir saņēmis neapmierinošu vērtējumu. Tiesiskais regulējums noteic zvērinātu notāru eksāmena un kvalifikācijas pārbaudes minēto daļu secību. Ņemot vērā Noteikumos Nr. 485 paredzēto regulējumu attiecībā uz attiecīgo eksāmena un kvalifikācijas pārbaudes daļu norisi un rezultātu vērtēšanu, praksē tika konstatēts, ka pretendenta vai zvērināta notāra sociālās kompetences un sociālā intelekta atbilstība zvērināta notāra amatam nepieciešamajām iemaņām ir konstatējama pirms tiek pārbaudītas pretendentu vai zvērinātu notāru profesionālās zināšanas un prasmes, tādējādi pie praktisko iemaņu un teorētisko zināšanu pārbaudes pielaižot tikai tos pretendentus vai zvērinātus notārus, kuru personība atzīta par piemērotu zvērināta notāra amatam, pretējā gadījumā pastāv situācija, ka pirmajā un otrajā daļā pretendents vai zvērināts notārs ieguvis vidējo vērtējumu vismaz trīs balles, bet sekmīgi nav nokārtota eksāmena trešā daļa. Turklāt, ņemot vērā to, ka sociālo kompetenci un sociālo intelektu vērtē tikai personālatlases speciālists, spēkā esošo norises kārtību būtu iespējams efektivizēt, nosakot, ka sociālo kompetenci un sociālo intelektu vērtē pirmajā eksāmena vai ārkārtas kvalifikācijas pārbaudes daļā. [2] Saskaņā ar Noteikumu Nr. 485 49. punktu eksāmena vai kvalifikācijas pārbaudes otrā daļa ir nokārtota, ja katrs komisijas loceklis vismaz divus pretendenta eksāmena vai zvērināta notāra kvalifikācijas pārbaudes otrās daļas jautājumus ir novērtējis vismaz ar trīs ballēm. Norādāms, ka pašreizējā situācijā nav skaidra Noteikumu Nr. 485 49. punkta piemērošana gadījumā, ja, piemēram, viens komisijas loceklis divas pretendenta atbildes ir novērtējis kā neapmierinošas, bet citi komisijas locekļi par tām pašām atbildēm novērtējuši ar „labi” vai „teicami”. Ņemot vērā minēto, precizējams, ka eksāmena vai kvalifikācijas pārbaudes attiecīgā daļa nav nokārtota, ja vismaz trīs komisijas locekļi vismaz divus pretendenta eksāmena vai zvērināta notāra kvalifikācijas pārbaudes otrās daļas jautājumus ir novērtējuši ar vienu vai divām ballēm, tādējādi nodrošinot koleģiālu komisijas lēmumu.  [3] Tāpat norādāms, ka saskaņā ar Noteikumiem Nr. 485 tiek veikta apaļošana, ja vidējais vērtējums nesasniedz trīs balles (piemēram, no 2,5 līdz 2,9), taču ar minētajiem grozījumiem tiek veikti precizējumi, nosakot, ka gadījumos, kad zvērināta notāra amata pretendenta vai zvērināta notāra vidējais vērtējums nesasniedz trīs balles (piemēram, no 2,5 līdz 2,9), minētā vērtējuma apaļošanu neveic, ņemot vērā to, ka zvērināta notāra amatā var atrasties tikai augsti kvalificēti juristi ar atzītu kvalifikāciju. Norādāms, ka saskaņā ar Notariāta likumu zvērināti notāri ir tiesu sistēmai piederīgas personas, kuras amata darbībā ir pielīdzinātas valsts amatpersonām. Sarežģītās zvērināta notāra funkcijas, piemēram, notariālo aktu sagatavošana, mantojuma lietu vešana, mantas dalīšanas projekta sastādīšana likumos paredzētajos gadījumos, jūras protesta sastādīšana, vekseļa protesti, akcionāru pilnsapulces norises protokolēšana prasa augstu juridisko kompetenci, kam nepieciešamas zināšanas jurisprudencē. Valsts savu uzraudzību, pamattiesību ievērošanu privāttiesiskajās attiecībās, likumīgu attiecību valstisku aizsardzību realizē tieši caur „notariālām lietām” jeb publiski ticamu privāttiesisko attiecību lietvedību, kas var kalpot par neapstrīdamu pierādījumu tiesā. Zvērināts notārs ir reglamentēta profesija, kas nodrošina preventīvo tiesvedību.[[1]](#footnote-1) Ņemot vērā minēto, jāatzīmē, ka zvērinātam notāram ir īpaša loma personu tiesību aizsardzībā.Saskaņā ar Noteikumiem Nr. 485, kārtojot eksāmenu vai zvērināta notāra kvalifikācijas pārbaudi, viena vai divas balles (nav izpratnes par biežāk lietotajiem zvērinātu notāru profesionālajā darbībā nepieciešamajiem normatīvajiem aktiem un apgūtas virspusējas zināšanas par biežāk lietotajiem zvērinātu notāru profesionālajā darbībā nepieciešamajiem normatīvajiem aktiem, taču nav prasmes tās praktiski izmantot) ir nepietiekams zināšanu apguves līmenis, lai persona varētu uzsākt pildīt zvērināta notāra amata pienākumus. Līdz ar to pašreizējā vērtēšanas sistēma attiecībā uz iegūtā vidējā vērtējuma noapaļošanu iespējams pazemina zvērināta notāra amata pretendentu prasības, tādējādi būtu paredzams, ka aritmētisko rezultātu neapaļo, ja iegūtais rezultāts nesasniedz trīs balles (apgūti zvērinātu notāru profesionālajā darbībā nepieciešamie normatīvie akti, iegūta prasme patstāvīgi lietot iegūtās zināšanas, taču konstatēta atsevišķu svarīgu jautājumu nepietiekami dziļa izpratne), līdz ar to secināms, ka, lai zvērināta notāra amata pretendents varētu uzsākt pildīt zvērināta notāra amata pienākumus, nepieciešamais minimālais zināšanu līmenis ir trīs balles (savā profesionālajā darbībā personām nepieciešama regulāra kvalifikācijas celšana, tādējādi sasniedzot arī augstākus kvalitātes rādītājus), nodrošinot augsti kvalificētu speciālistu uzņemšanu zvērināta notāra amatā. [4] Visbeidzot, pašreizējā Noteikumu Nr. 485 redakcijā tiek paredzēta iespēja Latvijas Zvērinātu notāru padomei sazināties elektroniski ar tieslietu ministru (Tieslietu ministriju), pretendentu vai zvērinātu notāru, kā arī tieslietu ministram paredzētas iespējas elektroniski sazināties ar Latvijas Zvērinātu notāru padomi, zvērinātiem notāriem un pretendentiem, ievērojot Elektronisko dokumentu likumu.Tā, piemēram, saskaņā ar Noteikumu 14. punktu pretendents (..) iesniedz tieslietu ministram attiecīgu iesniegumu (..). Ja pretendents iesniegumā ir norādījis, ka vēlās saņemt turpmāk dokumentus uz elektroniskā pasta adresi, saskaņā ar izstrādāto Noteikumu projekta 64. punktu ir paredzēts elektroniskās saziņas veids ar pretendentu, ievērojot Elektronisko dokumentu likumu. Noteikumu projekts papildināts ar 64. punktu par iespējamo elektronisko dokumentu apriti starp Latvijas Zvērinātu notāru padomi, tieslietu ministru, pretendentu un zvērinātu notāru.  |
| 3. | Saistītie politikas ietekmes novērtējumi un pētījumi |  Nav attiecināms |
| 4. | Tiesiskā regulējuma mērķis un būtība | Noteikumu projekts nosaka izteikt Noteikumu Nr. 485 V., VI. nodaļu un pielikumus jaunā redakcijā, pirmkārt, mainot secību un kārtību, kādā kārtojams eksāmens vai ārkārtas kvalifikācijas pārbaude, proti, eksāmena vai ārkārtas kvalifikācijas pārbaudes trešā daļa turpmāk noteikta par eksāmena vai kvalifikācijas pārbaudes pirmo daļu, tādējādi pie praktisko iemaņu un teorētisko zināšanu pārbaudes pielaižot tikai tos pretendentus vai zvērinātus notārus, kuru personība atzīta par piemērotu zvērināta notāra amatam. Otrkārt, jaunā redakcijā izteikts Noteikumu Nr. 485 49. punkta tiesiskais regulējums (jaunās redakcijas 53. punkts), kurš uzlabo vērtēšanas kārtību eksāmena vai kvalifikācijas pārbaudes trešajai daļai, proti, noteikts, ka eksāmena vai kvalifikācijas pārbaudes trešā daļa nav nokārtota, ja vismaz trīs komisijas locekļi vismaz divus pretendenta eksāmena vai zvērināta notāra kvalifikācijas pārbaudes trešās daļas jautājumus ir novērtējuši ar vienu vai divām ballēm.Papildus noteikumu projektā ietverts arī jauns regulējums attiecībā uz vērtēšanas sistēmu, kura nodrošinās kvalificētāku speciālistu uzņemšanu zvērināta notāra amatā. Minētais regulējums noteic, ka aritmētisko rezultātu neapaļo, ja iegūtais rezultāts nesasniedz trīs balles, un šajā gadījumā vērtējums attiecīgi ir viena vai divas balles (neapmierinošs vērtējums).Tāpat Noteikumos Nr. 485 veikti tehniska rakstura precizējumi attiecībā uz pielikumiem, piemēram, nosakot to, ka turpmāk norādāms tikai pretendenta vai zvērināta notāra piešķirtais šifrētais kods, nevis vārds un uzvārds.Visbeidzot Noteikumu projektā paredzēts iekļaut tiesības pretendentam un zvērinātam notāram, sazinoties ar Latvijas Zvērinātu notāru padomi un Tieslietu ministriju, izmantot elektroniskos sakaru līdzekļus. |
| 5. | Projekta izstrādē iesaistītās institūcijas |  Latvijas Zvērinātu notāru padome un zvērināta notāra amata pretendenta un zvērināta notāra zināšanu un prasmju pārbaudes eksāmena komisija, kura apstiprināta ar tieslietu ministra 2010. gada 15. janvāra rīkojumu Nr. 1-1/18. |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav attiecināms |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Zvērināta notāra amata pretendenti un zvērināti notāri, kā arī zvērināta notāra amata pretendenta un zvērināta notāra zināšanu un prasmju pārbaudes eksāmena komisija. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
| 3. | Tiesiskā regulējuma finansiālā ietekme | Nav attiecināms |
| 4. | Tiesiskā regulējuma nefinansiālā ietekme | Ar noteikumu projektu tiek precizēta un efektivizēta zvērinātu notāru eksāmena un ārkārtas kvalifikācijas pārbaudes norise un zvērinātu notāru eksāmena un ārkārtas kvalifikācijas pārbaudes rezultātu vērtēšana, kā arī paredzēta iespēja pretendentam un zvērinātam notāram izmantot elektroniskos sakaru līdzekļus saziņā ar Latvijas Zvērinātu notāru padomi. |
| 5. | Administratīvās procedūras raksturojums | Nav attiecināms |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav  |

*Anotācijas III., IV., V.  sadaļa – nav attiecināms*

|  |
| --- |
| VI. Sabiedrības līdzdalība un šīs līdzdalības rezultāti  |
| 1. | Sabiedrības informēšana par projekta izstrādes uzsākšanu |  Nav attiecināms |
| 2. | Sabiedrības līdzdalība projekta izstrādē  |  Nav attiecināms |
| 3. | Sabiedrības līdzdalības rezultāti  |  Nav attiecināms  |
| 4. | Saeimas un ekspertu līdzdalība | Latvijas Zvērinātu notāru padome un ar tieslietu ministra 2010. gada 15. janvāra rīkojumu Nr. 1-1/18 apstiprinātā zvērināta notāra amata pretendenta un zvērināta notāra zināšanu un prasmju pārbaudes eksāmena komisija. Latvijas Zvērinātu notāru padome un minētā eksāmena komisija atbalsta noteikumu projektu un tā anotāciju. |
| 5. | Cita informācija | Nav  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Tieslietu ministrija un Latvijas Zvērinātu notāru padome. |
| 2. | Projekta izpildes ietekme uz pārvaldes funkcijām  | Netiek mainītas |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms |
| 6. | Cita informācija | Nav  |

Tieslietu ministrs A. Štokenbergs

09.11.2010. 10:20

1 507

N. Bīlands

67036769, Nils.Bilands@tm.gov.lv

1. Pētījums „Latvijas notariāta funkcijas un tā sniegtās juridiskās palīdzības pieejamība, to izvērtējums”, 53., 75.-86.lpp., http://www.tm.gov.lv/lv/ministrija/imateriali/petijumi.html [↑](#footnote-ref-1)